CELEX: C2007/199/32
Language: et
Date: 2007-08-25 00:00:00
Title: Kohtuasi C-275/07: 8. juulil 2007 esitatud hagi — Euroopa Ühenduste Komisjon versus Itaalia Vabariik

25.8.2007   
            
            
               ET
            
            
               Euroopa Liidu Teataja
            
            
               C 199/21
            
         8. juulil 2007 esitatud hagi — Euroopa Ühenduste Komisjon versus Itaalia Vabariik
   (Kohtuasi C-275/07)
   (2007/C 199/32)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: G. Wilms ja M. Velardo)
   
      Kostja: Itaalia Vabariik
   Hageja nõuded
   Euroopa Kohtul palutakse tuvastada, et:
   
               —
            
            
               kuna Itaalia Vabariik keeldus maksmast komisjonile 847,06 euro suurust viivist tollimaksude raamatupidamisarvestusse kandmise hilinemise eest ja keeldus viimast siseriiklikke õigusnorme kooskõlla ühenduse sätetega, mis käsitlevad ühenduse transiiditoimingust tulenevate üldtagatisega ja vaidlustamata tolli toimingute raamatupidamisarvestusse kandmist, ja
            
         
               —
            
            
               keeldus maksmast komisjonile 3 322 euro suurust viivist ühenduse õigusaktides tollimaksude „A” raamatupidamisarvestusse kandmiseks transiiditoimingute TIR-konventsiooni raames ette nähtud tähtaegade järgimata jätmise eest,
               siis on Itaalia Vabariik rikkunud nõukogu 29. mai 1989. aasta määrusest (EMÜ, Euratom) nr 1552 (1), millega rakendatakse otsus 88/376/EMÜ, Euratom ühenduste omavahendite süsteemi kohta, ja eelkõige selle artikli 6 lõike 2 punktist a tulenevaid kohustusi ja eelpool nimetatud määrust alates 31. maist 2000 asendavast nõukogu 22. mai 2000. aasta määrusest (EMÜ, Euratom) nr 1 150 (2), millega rakendatakse ühenduste omavahendite süsteemi käsitlev otsus 94/728/EÜ, Euratom, ja eelkõige selle artikli 6 lõike 3 punktist a tulenevaid kohustusi.
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon vaidlustab kaks Itaalia Vabariigi otsust. Esimene otsus seisnes keeldumises maksta komisjonile 847,06 euro suurust viivist tollimaksude raamatupidamisarvestusse kandmise hilinemise eest ja keeldumises viia siseriiklikud õigusnormid kooskõlla ühenduse sätetega, mis käsitlevad ühenduse transiiditoimingust tulenevate üldtagatisega ja vaidlustamata tolli toimingute raamatupidamisarvestusse kandmist. Teine ostus seisnes keeldumises maksta komisjonile 3 322 euro suurust viivist ühenduse õigusaktides tollimaksude „A” raamatupidamisarvestusse kandmiseks transiiditoimingute TIR-konventsiooni raames ette nähtud tähtaegade järgimata jätmise eest.
   Oma hagi toetuseks väidab hageja, et Itaalia Vabariik rikkus lisaks määruse nr 1552/89 artiklite 8 ja 11 rikkumisele ka selle artikli 6 lõike 2 punktist a tulenevaid kohustusi ja eelpool nimetatud määrust alates 31. maist 2000 asendavast nõukogu määrusest nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, ja eelkõige selle artikli 6 lõike 3 punktist a tulenevaid kohustusi.
   
      (1)  EÜT L 155, lk 1.
   
      (2)  EÜT L 130, lk 1; ELT eriväljaanne 01/03, lk 169.